DE CORNEILLE DE SCHEPPER. 163 



respondit que ce jourd'huy nous irions vers le Bassa, et le samedy vers 

 le grand Empereur : à raison de quoy nous avons tout ce jour attendu 

 qu'on nous veint quérir, mais personne n'est venu. L'on nous a récité ce 

 mesme jour que la nuict précédente l'on avoit veu, guerres loing d'icy, 

 deux hommes armés, ayantz lances en leurs mains, dont l'ung en latin, 

 l'aultreen turquois, auroit dict : la fortune, o Turqz, ai jusques ores esté de 

 voslre coslé, mais elle est maintenant changée, et s'est tiwisporlée vers les chres- 

 tiens : ce que, soit qu'il fust véritable ou non, car on l'a racompté pour 

 chose vraye, m'a semblé pouvoir estre prins pour prodige. 



XVIIK — Estantz assez estroictement gardez en nostre logis, et atten- 

 dantz d'estre d'heure à aultre appeliez , nous estions grandement esmer- 

 veillez de ce que l'on ne nous appelloit. Cependant est venu vers nous le 

 gardien, disant qu'il avoit entendu de Jean Michiel Cusano, que Georges 

 Grity luy avoit dict qu'il alloit recouvrir le chasteau de Glissa, que 

 Pierre Crasitz' luy avoit osté. Ledict chasteau gist en Dalmatia, soubz la 

 jurisdiction du roy Ferdinande : au moyen de quoy nous estions grande- 

 ment esmerveillez , veu mesmes que tant de fois ilz disoyent la paix estre 

 accordée audict roy Ferdinande, qu'ilz entreprendroient telle chose; et 

 successivement fusmes quelque temps empeschez pour adviser de quelle 

 sorte on y pourroit pourveoir; mais nous n'avons trouvé aultre expé- 

 dient que de recommander le tout à la bonté de Dieu, lequel seul pou- 

 voit convertir toute chose en bonne fin. L'on nous apporta les nouvelles 

 de cincq galères vénetiens qu'estoyent tombées entre celles de Barba- 

 rossa, lesquelles s'estoyent longtemps virillement deffendu, mais que fina- 

 blemént les trois s'en estoient fuyes, et les deuxprinses, et qu'en icelles 

 estoit demeuré mort un de la maison des Dandelolz^, que les Vénetiens 

 appelloyent le capitaine du gouffre, mais que Hiérosme Ganalettus, lieu- 

 tenant de l'armée marine des Vénetiens, suivoit lesdicts pyrates pour les 

 appréhender, et que ledict lieutenant avoit avecqz luy dix galères. 



XIX°. — Nous estions de plus en plus esmerveillez qu'on ne nous appor- 

 toit aulcunes nouvelles de nostre partement ou s'y l'on nous donneroit au- 

 dience : néantmoings nous nous préparions pour attendre toute fortune. 



' Lisez Krusitsch. \ ^ Dandolo. 



